b'\n_START_ARTICLE_\nEvolucija konja\n_START_SECTION_\nEohippus\n_START_PARAGRAPH_\nJe bila mala, rastlinojeda \xc5\xbeival, velik je bil kot zajec in je predhodnik dana\xc5\xa1njega konja. Izumrl je pribli\xc5\xbeno \xc5\xa1tirideset milijonov let nazaj. Imel je majhne zobe, idealne za \xc5\xbeve\xc4\x8denje rastlinja. Imel je \xc5\xa1tiri noge z vsako po \xc5\xa1tiri prste. Ti prsti so konju dajali dobro oporo na mo\xc4\x8dvirnatih tleh.\n_START_SECTION_\nMesohippus\n_START_PARAGRAPH_\nPojavili so se, ko so se gozdovi za\xc4\x8deli kr\xc4\x8diti in je zemlja postala bolj suha in tr\xc5\xa1a. Imel je ozko \xc4\x8deljust in dalj\xc5\xa1o glavo. Noge so imele po tri prste, kar je pripomoglo, da je la\xc5\xbeje tekel po trdi podlagi.\n_START_SECTION_\nMiohippus\n_START_PARAGRAPH_\nTa pasma konja je razvitej\xc5\xa1a oblika Mesohippusa, ki je \xc5\xbeivel trideset milijonov let nazaj. Njegov gib nog je bil podoben, kot pri dana\xc5\xa1njem konju. Njegova \xc4\x8deljust je bila podobna mesohippusu, le da so se mu za\xc4\x8deli razvijati sekalci. Njegove noge so bile \xc5\xa1e vedno troprste, in oba krajna prsta sta bila \xc5\xa1e jasno izra\xc5\xbeena.\n_START_SECTION_\nMerychippus\n_START_PARAGRAPH_\nTa vrsta konja je imela dolg vrat, ki mu je pomagal pri pa\xc5\xa1i, raje se je pasel, kot pa obiral grmovje. \xc5\xbdivel je v prerijah Nebraske, na srednjem zahodu Severne Amerike. Imel je mo\xc4\x8dno \xc4\x8deljust, s ko\xc4\x8dniki, ki so lahko mleli travo. Njegova noga je bila troprsta, vendar se stranska prsta nista dotikala tal, tega konja je nosil le srednji prst.\n_START_SECTION_\nPliohippus\n_START_PARAGRAPH_\nTa vrsta je neposredni prednik dana\xc5\xa1njega, modernega konja, le da je ta \xc5\xbeivel pred \xc5\xa1est milijoni leti. Njegova vi\xc5\xa1ina vihra je bila pribli\xc5\xbeno 122\xc2\xa0cm. Zobovje je bilo vedno bolj prilagojeno pa\xc5\xa1i. Njegove noge so bile enoprstne in je prvi lihoprsti kopitar dana\xc5\xa1nje vrste.\n_START_SECTION_\nUdoma\xc4\x8ditev konj\n_START_PARAGRAPH_\n\xc4\x8clovek je v konju videl vir mesa, ko\xc5\xbee in obleke. Konje so za\xc4\x8deli udoma\xc4\x8devati pred 5000-6000 leti. V za\xc4\x8detku so jih uporabljali za varovanje drobnice in goveda, kasneje pa za vleko dvokolesnega bojnega voza. Ko je \xc4\x8dlovek spoznali njegovo mo\xc4\x8d, je kmalu postal splo\xc5\xa1no prevozno sredstvo in prevzel pomembno vlogo pri vojskovanju._NEWLINE_Udoma\xc4\x8ditev konja je povzro\xc4\x8dila raz\xc5\xa1irjenost po vsem svetu. Veliko dana\xc5\xa1njih toplokrvnih konj izvira iz treh osnovnih linij: arabske, berberske in \xc5\xa1panske. Vpliv teh konjev se je raz\xc5\xa1iril po celini Evrazije in Amerike._NEWLINE_Konj velja za najbolj plemenito \xc5\xbeival, je mo\xc4\x8dan in odporen in je bil skozi stoletja pomemben pomo\xc4\x8dnik \xc4\x8dloveka. Pomagal mu je pri razli\xc4\x8dnih kme\xc4\x8dkih opravilih, vlekel je tudi vozove in bil njegov najve\xc4\x8dji zaveznik med vojno. Slu\xc5\xbeil je tudi \xc5\xa1portu in razvedrilu. Konj ima neverjeten spomin in je zmo\xc5\xbeen dresiranja, hkrati pa se hitro spla\xc5\xa1i in razburi. Preden so odkrili parni stroj, so vse premikali s konjevo pomo\xc4\x8djo. Ljudje so potovali v vozovih, ki so jih vlekli konji. V vojni se je vloga konja spreminjala. Na za\xc4\x8detku so nosili viteze, preva\xc5\xbeali so oro\xc5\xbeje in zalogo, bili pa so tudi priljubljena igra\xc4\x8da za otroke, kot so danes avtomobili. V letu 1600 so izumili lesene konji\xc4\x8dke.\n_START_SECTION_\nPoni\n_START_PARAGRAPH_\n\xc4\x8cvrsti poni je bil po videzu podoben angle\xc5\xa1ki pasmi. \xc5\xbdivel je v severozahodni Evropi in je imel \xc5\xa1iroko \xc4\x8delo z ravnim profilom. Imel je mo\xc4\x8dno telesno konstrukcijo in zelo te\xc5\xbeko glavo, \xc5\xbeivel je klate\xc5\xa1ko \xc5\xbeivljenje v severni Evraziji.\n_START_SECTION_\nKonj\n_START_PARAGRAPH_\nVrsta, ki jo danes ozna\xc4\x8dujemo z imenom doma\xc4\x8di konj, izvira iz srednje Azije. Divji konji so \xc5\xbeiveli v su\xc5\xa1nih, nerodovitnih pogojih. Imeli so suho in ozko telo. Bil je vitek in je \xc5\xbeivel v vro\xc4\x8dih pu\xc5\xa1\xc4\x8davah Azije, po vsej verjetnosti je prednik Arabskega konja.'